Stéphanie Empain

D'Stéphanie Empain, gebuer den 11. August 1983 an der StadBamboo and Cotton, Stéphanie Empain A40499 am Handelsregëster op lbr.lu, fir d'lescht gekuckt den 3. Dezember 2018, ass eng lëtzebuergesch Geschäftsfra, fréier Sportlerin a Politikerin (Déi Gréng).

Si ass bestuet, huet zwee Kanner a wunnt zu Ierpeldeng.

 Formatioun a Karriär 
D'Stéphanie Empain huet PolitikwëssenschaftGrüne stellen Wahlslogan vor - Wahlprogramm soll Ende des Monats verabschiedet werden op journal.lu den 18. Juni 2018, fir d'lescht gekuckt den 3. Dezember 2018 studéiert a mat engem Master of Arts ofgeschloss. Si huet zwee Joer laang am État-major vun der Lëtzebuerger Arméi geschafft an duerno sechs Joer laang de Regionalen Tourismusbüro Éislek geleetDéi Gréng setzen im Norden auf Turmes und Empain op lessentiel de 7. Juni 2018, fir d'lescht gekuckt den 3. Dezember 2018.

Zënter 2015 ass si Beroderin fir de Gebrauch vu stoffe Wëndele fir BëbeeënWorkshop Stoffwindeln op ouni.lu, fir d'lescht gekuckt den 3. Dezember 2018 an huet och e Geschäft mat ekologesche Produite fir Bëbeeën a Mammen.

 Politesch Mandater 
D'Stéphanie Empain war schonn eng Zäitche bei Déi jonk gréng aktiv a gouf, no der Demissioun vun der Françoise Folmer am Juni 2018, zesumme mam Claude Turmes als Spëtzekandidatin vun Déi Gréng am Nord-Bezierk fir d'Chamberwalen 2018 virgestalltStéphanie Empain pour remplacer Françoise Folmer op paperjam.lu de 7. Juni 2018, fir d'lescht gekuckt den 3. Dezember 2018. Si gouf net direkt an d'Chamber gewielt, ass awer ‘nogeréckelt’ nodeem de Claude Turmes an d'Regierung genannt goufDéi Gréng: Grünes Licht für Blau-Rot-Grün op wort.lu de 4. Dezember 2018, fir d'lescht gekuckt de 5. Dezember 2018. Si huet hiert Mandat bis un d'Enn vun der Chambersessioun 2022-23 ausgefëllt.

Zanter Oktober 2024 ass si, zesumme mam François Benoy, Ko-Presidentin vun deene Gréngen.Anne Wolff: "Stéphanie Empain a François Benoy: D'Partei erëm "op al Stäerkt bréngen"." rtl.lu, 12.10.2024.

 Sportlerin 
Scho mat 6 Joer huet d'Stéphanie Empain sech fir d'Liichtathleetik intresséiert a si war ënner anerem an der Spora als Sprinterin aktiv. Si huet mat 19 Joer mam Sport opgehalen, fir sech ëm hire Studium ze këmmerenMarie-Paule Thoma, „Gemeinsam mit den Vereinen“ am Tageblatt vum 30. November 2018, gekuckt op PressReader.com den 3. Dezember 2018.

Den 1. Dezember 2018 gouf si als nei Presidentin vun der Liichtathleetiksfederatioun gewielt an huet domat d'Successioun vum Claude Haagen iwwerhollEmpain neue FLA-Präsidentin op wort.lu den 1. Dezember 2018, fir d'lescht gekuckt den 3. Dezember 2018.

 Literatur
 Stéphanie Majerus: " 'Méi wéi just Planzen a Müsli'. " D'Lëtzebuerger Land, 25.10.2024, S.5 (Portrait).

 Um Spaweck 
 VIDEO: E Portrait vum Stéphanie Empain - Op eemol Spëtzekandidatin op rtl.lu den 20. Juni 2018

Kategorie:Lëtzebuergesch Deputéiert
Kategorie:Politiker (Lëtzebuerg)
Kategorie:Lëtzebuergesch Entrepreneren
Kategorie:Gebuer 1983